गायत्री महायज्ञ पर निकली कलश यात्रा
राजगढ़. शुक्रवार को निकाली गई कलश यात्रा में शामिल श्रद्धालु।
भास्कर न्यूज | राजगढ़
कस्बेके माचाड़ी रोड स्थित गायत्री शक्तिपीठ पर होने वाले कार्यक्रमों को लेकर शक्तिपीठ के तत्वावधान में कलश यात्रा निकाली गई। कार्यक्रम के तहत इक्कीस सौ कलशों की यात्रा गायत्री माता के उद्घोष के साथ निकाली गई। कलश यात्रा को भाजपा जिलाध्यक्ष पं. धर्मवीर शर्मा ने झंडी दिखाकर रवाना किया। गायत्री कलश यात्रा नसिया जी मंदिर से प्रारंभ होकर शाही लवाजमे मधुर भजनों की प्रस्तुति के साथ मुख्य मार्गों से होते हुए गायत्री शक्तिपीठ पहुंची। कलश यात्रा का कस्बेवासियों की ओर से जगह-जगह पुष्प वर्षा कर स्वागत किया गया। करीब किलोमीटर लंबी कलश यात्रा में हजारों की संख्या में महिलाएं हरिद्वार के विद्वान आचार्य गायत्री मंत्रोचारण करते शक्तिपीठ पहुंची जहां कलशों को स्थापित किया गया। गायत्री परिवार से जुडे कैलाश झालाणी मीना खंडेलवाल ने बताया कि 26 दिसंबर से 29 दिसंबर तक इक्यावन कुंडीय महायज्ञ पावन प्रज्ञा पुराण कथा शांतिकुंज हरिद्वार के विद्वान आचार्यों के सानिध्य में किया जाएगा। महायज्ञ को लेकर गायत्री परिवार की ओर से यज्ञ कुंडियों का निर्माण किया गया है। महायज्ञ में पर्यावरण की शुद्धि के यज्ञ किया जाएगा। इस मौके पर राजेश शर्मा, एनएल वर्मा, रामवतार विजय, रमेश राजोरिया, दिनेश चौबे, आत्म प्रधान, पुरुषोत्तम शर्मा, संजय उपाध्याय, सुनील गुप्ता, सोनू खंडेलवाल, अनूप, गोविंद गुप्ता, प्रीति विजय सहित अन्य गायत्री परिवार से जुडे़ गणमान्यजन थे।
mai_Deva hin_Deva bho_Deva hin_Deva